دانمارک کرالیچه‌سی مارگریت‌ین یولداشی دانمارک شاهزاده‌سی هنریک اونا ایندییه قدر 'کرال عنوانی وئریلمدیگی اوچون حیات یولداشی ایله عینی یئرده باسدیریلمانی رد ائتدی.
دانمارک کرالیت سارایی، پرنس‌ین قرارینی ائتدیگی بیر آچیقلاما ایله تصدیق ائتدی.
دانمارک کرالیچه‌سی مارگریت ایله 50 ایلدیر ائولی اولان شاهزاده هنریک، اونا 'شاهزاده یئرینه 'کرال عنوانی وئریلممه‌سین‌دن اؤتورو دویدوغو ممنونیتسیزلیغینی اوزون ایللردیر موختلیف وسیله‌لرله دیله گتیریردی.
دانمارک کرالیت سارایی ایرتیباط شفی لن بالبی موضوع ایله باغلی ائتدیگی آچیقلامادا، "شاهزاده‌نین دانمارک مونارشیسی ایچین‌دکی رولو و عنوانین‌دان ممنون اولمادیغی بیر سیرر دئییل. شا‌هزاده‌نین اؤلدوک‌دن سونرا حیات یولداشی کرالیچه‌نین یانینا باسدیریلماق ایستممه قراری، آرزو ائتدیگی رول و عنوانا صاحب اولماماسین‌دان قایناق‌لانان، حیات یولداشی ایله برابر احترام گؤرممه‌سی‌نین طبیعی بیر نتیجه‌سی "دئیه دانیشدی.
دانمارک کرالیچه‌سی 77 یاشین‌داکی مارگریت‌ین، حیات یولداشی شاهزاده هنریک‌ین قرارینی آنلاییشلا قارشیلادیغی ایفاده ائدیلدی.
فرانسانین جنوب-غربین‌دکی بورداوکس خاریجینده تالنس‌ده 1934-جی ایلده،"       Henri-Marie-Jean André de Laborde de Monpezat" آدییلا دونیایا گلن شاهزاده هنریک، 10 ژوئن 1967-جی ایلده او زامان دانمارک تاختی‌نین واریثی اولان شاهزاده مارگریت ایله ائولی‌لیگی‌نین آردین‌دان آدینی رسمن هنریک اولا‌راق دییشدیرمیشدی.
